Diari Oficial de la Generalitat Valenciana


Sumari del DOGV 6697, del 23-01-2012 (2012/109)

Notificació de la interlocutòria dictada en el judici exequàtur número 1591/2010.
---------------------------------------------------------------------------------

### Dades del document

Número de DOGV
:   6697

Data del DOGV
:   23-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/109


Organisme emissor
:   Jutjat de Primera Instància Número 3 de Dénia

Tipus de document
:   Anunci

Notificació de la interlocutòria dictada en el judici exequàtur número 1591/2010. [2012/109]  
Judici exequàtur 001591/2010   
Part demandant: Rosa María Fernández Aranda.   
Part demandada: William Davis Preston.   
Sobre: execucions en processos civils restants.   
En el judici a què es fa referència s'ha dictat la resolució que té el text que, literalment, és com segueix:   
«Interlocutòria número 610/2011   
Jutge que la dicta: Javier Alba Marín.   
Lloc: Dénia (Alacant).  
Data: 4 de novembre de 2011.   
Antecedents de fet  
Únic. El procurador Miguel Juan Llobell Perles, en nom i representació de Rosa María Fernández Aranda, mitjançant un escrit amb data de registre 25 d'octubre de 2010 va sol·licitar el reconeixement i execució de la sentència de divorci del seu matrimoni contret amb William Davis Preston, dictada pel Tribunal Superior de Califòrnia, Comtat de San Bernardino (Estats Units), expedient FL 948, inscrita el 22 de març de 1978, la certificació i traducció de la qual, degudament postil·lada, es va unir a la sol·licitud.  
D'acord amb la diligència d'ordenació de 29 de juliol de 2011, es va disposar traslladar la sol·licitud al Ministeri Fiscal i al demandat, William Davis Preston, perquè formularen les al·legacions oportunes a allò sol·licitat; el Ministeri Fiscal va evacuar el tràmit en l'escrit de 25 d'octubre de 2011, mitjançant el qual manifestava que res s'oposava al reconeixement a Espanya de la sentència de divorci esmentada.   
  
Fonaments de dret   
Primer. L'article 951 de la Llei d'Enjudiciament Civil de 1881 disposa que les sentències fermes pronunciades a països estrangers tindran a Espanya la força que establisquen els respectius tractats; l'article 952 del mateix text legal disposa que si no hi hagueren tractats especials en la nació on s'hagen produït tindran la mateixa força que en aquesta es done a les executòries dictades a Espanya, l'article 953 disposa que si l'executòria procedeix d'una nació en què per jurisprudència no es dóna compliment a les dictades pels tribunals espanyols, no tindrà força a Espanya; i, finalment, l'article 954 disposa que si no estiguera en cap dels casos de què tracten els tres articles que antecedeixen, les executòries tindran força a Espanya, si reuneixen les circumstàncies següents: l. Que l'executòria haja sigut dictada a conseqüència de l'exercici d'una acció personal; 2. Que no haja sigut dictada en rebel·lia; 3. Que l'obligació per al compliment de la qual s'haja procedit siga lícita a Espanya i 4. Que la carta executòria tinga els requisits necessaris en la nació en què s'haja dictat per a ser considerada com a autèntica i els que les lleis espanyoles requerisquen perquè faça fe a Espanya.   
  
Al seu torn, l'article 956 de la Llei d'Enjudiciament Civil de 1881 disposa que prèvia la traducció de l'executòria feta d'acord a dret, després d'oir, per termini de nou dies, a la part contra la qual es dirigeix i al fiscal, el tribunal declararà si ha de donar-se o no compliment a aquesta executòria.   
Segon. Per tant, complimentats els requisits necessaris per al reconeixement i compliment a Espanya de la sentència de divorci dictada pel tribunal Superior de Califòrnia, Comtat de San Bernardino (Estats Units), expedient FL 948, inscrita el 22 de març de 1978; i considerant l'absència de tractats subscrits entre el nostre país i els Estats Units a aquest respecte, i com que no consta la circumstància a la qual es refereix l'article 953 esmentat, i concorren a més, els pressupostos exigits per l'article 954; es procedeix de conformitat amb allò sol·licitat per la part sol·licitant i s'estima la sol·licitud efectuada per la representació processal de Rosa María Fernández Aranda i es declara que la sentència de divorci indicada té força executiva al nostre país, i es comunica al registre civil de Carabanchel Alto (Madrid) on consta inscrit el matrimoni, al tom 27\_28A, pàgina 467 de la secció 2a, per a procedir a la inscripció corresponent.  
  
  
Part dispositiva  
Estime la sol·licitud de reconeixement i execució de sentència estrangera presentada pel procurador Miguel Juan Llobell Perles, en nom i representació de Rosa María Fernández Aranda, i declare que la sentència de divorci del matrimoni contret per la sol·licitant i William Davis Preston, dictada pel Tribunal Superior de Califòrnia, Comtat de San Bernardino (Estats Units), expedient FL 948, inscrita el 22 de març de 1978, el certificat de la qual s'acompanya a la sol·licitud, té força executòria a Espanya; per la qual cosa s'haurà de donar compliment i es comunicarà al registre civil de Carabanchel Alto (Madrid) per a procedir a la inscripció corresponent.   
Mode d'impugnació: Contra aquesta resolució no es pot interposar un recurs (art. 956 de la LEC de 1881).   
Ho ordena i firma el jutge. En done fe».   
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de la interlocutòria de data 7 de novembre de 2011.  
  
Dénia, 7 de novembre de 2011.- El secretari judicial: Sigfrido Mangas Morales.